Kysely 15–25-vuotiaille eteläkarjalaisille nuorille alueemme ehkäisypalveluista

Etelä-Karjalan hyvinvointialue on ollut mukana vuoden 2022 keväästä alkaen maksuttoman ehkäisyn toimeenpanon kokeilussa, joka on osa valtakunnallista Tulevaisuuden sosiaali- ja terveyskeskus- ohjelmaa. Kokeilussa on kehitetty hyvinvointialueemme seksuaaliterveyspalveluita sekä tarjottu alle 25-vuotiaille maksuttomia raskauden ja seksitautien ehkäisymenetelmiä. Maksuton ehkäisy on ollut käytössä lähes vuoden ja kartoitamme nyt eteläkarjalaisten nuorten kokemuksia alueemme maksuttoman ehkäisyn kokeilusta sekä ehkäisypalveluista.

Kyselyyn vastataan verkossa nimettömänä ja sen tuloksia hyödynnetään arvioidessa kokeilun onnistumista, osana toiminnan kehittämistä sekä raportoidaan Tulevaisuuden sosiaali- ja terveyskeskus Etelä-Karjalassa –hankkeen raportoinnin yhteydessä.

Kyselyyn pääsee tästä linkistä ja siihen voi vastata 7.5.2023 asti. Jokainen saamamme vastaus on arvokas ja vastaamalla voi vaikuttaa alueen palveluihin!

Lue lisää maksuttomasta ehkäisystä tästä linkistä

Lisätietoja

Pilvi Tikka
terveydenhoitaja, ShLM, seksuaalineuvoja/kehittäjä
pilvi.tikka@ekhva.fi

Anu Olkkonen
terveydenhoitaja, kätilö/kehittäjä
anu.olkkonen@ekhva.fi

Yhteinen tulevaisuus – Tulevaisuuden sosiaali- ja terveyskeskus Etelä-Karjalassa - hanke